《采菊》
元代·周巽

秋英有佳色，晚节含馀香。悠然东篱下，解佩纫芬芳。

繁霜瘁百草，林木尽凋伤。白酒山中熟，归来松径荒。

露冷沾襟袖，绕篱花正黄。掇英引觞酌，酣咏幽兴长。

心閒得其趣，尘虑憺以忘。朝饮菊井水，夕餐菊篱英。

坐看浮云净，南山晚苍苍。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。